Նա նշել է, որ ուսումնարանում տեղադրվել է նաև 3 կվտ հզորությամբ ֆոտովոլտային կայան: Ուսումնարանի տնօրենի խոսքով՝ արևային էներգետիկայի ուղղությամբ իրենք բավականին փորձ ունեն: «Մեր աշկերտները սովորում են արևային ջրատաքացուցիչների մոնտաժման և սպասարկման մասնագիտություններ: Առաջիկայում աշկերտները մասնակցելու են, Ֆրանսիայի հայկական հիմնադրամի միջոցներով մեկնարկվող, Շուշիի շրջանի Քարին Տակ համայնքում ամբողջ գյուղի ընտանիքների համար արևային ջրատաքացուցիչների տեղադրման աշխատանքներին»,-ասել է Վ. Կարապետյանը: